Na temelju čl. 69. Zakona o igrama na sreću (Nar. nov., br. 87/09) i Pravilnika o priređivanju nagradnih igara (Nar. nov., br. 8/10) DBA Grupa d.o.o. iz Zagreba, Radnička cesta 22, OIB: 02670076459 donosi slijedeća:
PRAVILA NAGRADNE IGRE
pod nazivom „Oshee i Konzum vas nagrađuju rekvizitima La Lige“
Članak 1.
Priređivač nagradne igre pod nazivom „Oshee i Konzum vas nagrađuju rekvizitima La Lige“ je DBA Grupa društvo s ograničenom odgovornošću iz Zagreba, Radnička cesta 22, OIB: 02670076459.
Članak 2.
Nagradna igra pod nazivom „Oshee i Konzum vas nagrađuju rekvizitima La Lige“ priređuje se u svrhu promidžbe priređivača te unapređenja i prodaje proizvoda.
Članak 3.
Nagradna igra pod nazivom „Oshee i Konzum vas nagrađuju rekvizitima La Lige“ održava se u svim Konzum prodavaonicama u Republici Hrvatskoj u razdoblju od dana 01. rujna  2026. do 30. rujna 2026.. 
Članak 4.
Pravila nagradne igre uz navođenje klase, urudžbenog broja i datuma izdavanja odobrenja Ministarstva financija biti će objavljena na web stranici priređivača www.dbagrupa.com dana 28. kolovoza 2026..
Članak 5.
Pravo sudjelovanja u nagradnoj igri imaju svi građani Republike Hrvatske – fizičke osobe, kupci u prodavaonicama društva Konzum prema čl. 3. za svaku kupnju bilo kojeg Oshee napitka u periodu od 01.09.2026-30.09.2026.
Način prijave:
Slanjem SMS sadržaja: OSHEE, ime i prezime, broj računa, adresa i mjesto stanovanja na broj 60006 od 01.rujna 2026 do 30. rujna 2026.. Cijena SMS poruke iznosi 0,32 € s uključenim PDV-om.
Članak 6.
Svaki kupac može sudjelovati sa neograničenim brojem poslanih SMS poruka, ali po pravilu jedan račun jedna prijava. Kupac je dužan original računa sačuvati do kraja nagradne igre.

Članak 7.
U nagradnoj igri ne mogu sudjelovati zaposlenici tvrtke DBA Grupe i Konzuma.





Članak 8.
Fond nagrada sastoji se od:
-5 x službeni dres neke od momčadi La lige 
-8 x službene lopte La Lige 
-8 x Konzum poklon kartica u vrijednosti 50 EUR 
UKUPAN nagradni fond = 1.050 EUR
Nagrade nisu zamjenjive za novac.
Članak 9.
Priređivač će organizirati izvlačenje u prostorijama društva na adresi Zagreb, Radnička cesta 22,  07. listopada 2026. u nazočnosti tročlane komisije koji će nadgledati ispravnost izvlačenja.
O izvlačenju će se voditi zapisnik sukladno odredbama Pravilnika o priređivanju nagradnih igara (Nar. nov., br. 8/10). Javnom izvlačenju mogu prisustvovati svi zainteresirani.
Članak 10.
Imena dobitnika bit će objavljena na web stranici priređivača u roku osam (8) dana od dana izvlačenja.
Članak 11.
Priređivač će u pisanom obliku obavijestiti dobitnike o dobivenoj nagradi u roku osam dana od dana izvlačenja dobitnika nagrada. Ako dobitnici nagrade ne podignu u roku od 30 dana svoje nagrade, priređivač će odrediti naknadni rok za podizanje nagrada od 10 dana od dana primitka obavijesti. Ako dobitnik ni u naknadnom roku ne podigne nagradu, gubi pravo na nagradu, a priređivač će popis nepodignutih nagrada dostaviti Ministarstvu financija. Preuzimanjem nagrada prestaju sve daljnje obveze priređivača nagradne igre prema dobitniku.
Sudionici nagradne igre sudjelovanjem prihvaćaju Pravila ove nagradne igre te daju privolu Priređivaču da prikuplja samo one njihove osobne podatke potrebne u svrhu provođenja nagradne igre na način opisan ovim Pravilima i u skladu s Pravilima privatnosti Priređivača objavljenima na internetskoj stranici. Sudionik može u bilo kojem trenutku povući svoju privolu za obradu osobnih podataka u svrhu provođenja nagradne igre na stranici. Osobni podaci koji se koriste za provođenje nagradne igre čuvat će se 90 dana nakon završetka nagradne igre nakon čega će biti uništeni, osim osobnih podataka potrebnih za objavu dobitnika nagradne igre i osobnih podataka upisanih u Zapisnik o izvlačenju dobitnika. Osobni podaci dobitnika mogu se podijeliti s trećim stranama u svrhu realizacije nagrade. Priređivač će poduzeti sve razumno potrebne mjere da bi osigurao da se osobni podaci sudionika u nagradnoj igri obrađuju i koriste na siguran način i u suglasnosti s primjenjivim zakonodavstvom.




Članak 12.
Nagradna igra se može prekinuti samo u slučaju da nastupe okolnosti za koje priređivač nije odgovoran, odnosno koje nije mogao spriječiti, otkloniti ili izbjeći, u slučaju više sile. Sudionici će o prekidu nagradne igre biti obaviješteni putem objave u elektroničkim medijima.

Članak 13.
Sudionik koji sudjeluje u nagradnoj igri prihvaća prava i obveze iz ovih Pravila. Pravila počinju vrijediti nakon dobivenog odobrenja Ministarstva financija i budu objavljena na web stranici priređivača.
Članak 14.
Priređivač se obvezuje 5% utvrđene vrijednosti nagradnog fonda iz čl. 8. ovih Pravila uplatiti u korist Hrvatskog crvenog križa i o tome dostaviti dokaz Ministarstvu financija.

Članak 15.
U slučaju spora između priređivača i sudionika ove nagradne igre nadležan je Općinski sud u Zagrebu.

Zagreb, 17. kolovoza 2026.

